చెలికాని రామారావు
1952 లో జరిగిన ఎన్నికలలో కాకినాడ పార్లమెంటు నియోజకవర్గం నుంచి కమ్యూనిస్టు పార్టీ ఆఫ్ ఇండియా అభ్యర్థిగా పోటీచేసి గెలుపొందారు. అనారోగ్యంతో శానిటోరియంలో ఉన్న రామారావుగారు ప్రచారంలో పాల్గొనక పోయినా ఆ ఎన్నికలలో మొసలికంటి తిరుమలరావు, బులుసు సాంబమూర్తి మొదలైన హేమాహేమీలపై విజయం సాధించారు. శ్రామికజన పక్షపాతిగా ఆయన తనవాణిని లోక్ సభలో సమర్ధవంతంగా వినిపింపచేశారు. సభ దృష్టికి ఆయన తీసుకువచ్చిన ఎన్నోసమస్యలకు సంబంధించి పండిట్ నెహ్రూ వంటి ప్రముఖుల ప్రశంసలు అందుకున్నారు. 1956లో లోక్ సభ స్పీకర్ అనంతశయనం అయ్యంగార్ నాయకత్వంలో చైనా పర్యటించిన అధికార ప్రతినిధివర్గంలో సభ్యునిగా డాక్టర్ చెలికాని చైనా అధ్యక్షుడు మావోతో సహా ముఖ్యనాయకులందరినీ కలిసి చర్చలు జరిపారు.
గడిలింగన్న గౌడ్
గౌడ్ 1926లో 17 ఏళ్ల వయసులో గుడికల్ యూనియన్ బోర్డు అధ్యక్షునిగా (సర్పంచి) ఎన్నికై, ఆ పదవిలో 1953దాకా కొనసాగాడు. మూడు దశాబ్దాల పాటు స్వగ్రామంలో సర్పంచిగా కొనసాగిన గడిలింగన్న గౌడ్, 1946 నుండి 1950 వరకు మద్రాసు ప్రావిన్స్ పంచాయితీల సంఘానికి సహ కార్యదర్శిగా పనిచేశాడు. 1947 నుంచి 1950 వరకు బళ్ళారి జిల్లా ఎడ్యుకేషనల్ కౌన్సిలుకు ఉపాధ్యక్షుడిగా ఉన్నాడు. అవే కాక ఆదోని తాలూకా బోర్డు సభ్యుడిగా మరియు ఆదోని సహకార సంఘానికి కార్యదర్శిగా పనిచేశాడు.